OpenLLM-France/wikimedia huggingface dataset:
# Adrián Guerra

Adrián Guerra (Las Palmas de Gran Canària, abril de 1984) és un productor de cinema espanyol. És conegut sobretot per les seves col·laboracions amb Rodrigo Cortés. Actualment es troba a la seva productora "Nostromo". També està liderant un projecte per desenvolupar l'estudi de cinema virtual més gran d'Espanya, que s'anomenarà "Orca Studios".

## Filmografia

* Maquillando: Los cronocrímenes, (2008, curt)
* Cómo se hizo: Los cronocrímenes, (2008, curt)
* Buried (Enterrat), (2010)
* Guest, (2010)
* Emergo, (2012)
* Llums vermells, (2012)
* Grand Piano, (2013)
* Caça a l'assassí, (2015)
* Cómo sobrevivir a una despedida, (2015)
* Palmeras en la nieve, (2015)
* Penny Dreadful, (2016, TV, 6 episodis)
* Contratemps, (2016)
* Inside, (2016)
* El guardián invisible, (2017)
* The Titan, (2018, executiu)
* Down a Dark Hall, (2018)
* Life Itself, (2018, executiu)
* Paradise Hills, (2019)
* The Kill Team, (2019)
* Wasp Network, (2019, executiu)
* Legado en los huesos, (2019)
* Hogar, (2020)
* Ofrenda a la tormenta, (2020)
* Los favoritos de Midas, (2020, TV, executiu)
* Les línies tortes de Déu (2022)
* La espera (2023)
* Escape (2024)
* Apocalipsis Z: El principio del fin (2024)
* Mamen Mayo (2024, 8 episodis)

## Referències

* ↑ Adrián Guerra, el productor que se inventó a sí mismo (leyendo el Variety), La vanguardia, 19 de juliol de 2014
* ↑ Adrián Guerra, retrato de un nuevo productor de cine 10, El Asombrario
* ↑ «Catalonia: Producers on the Rise in 2020». Variety, 22-06-2020. Arxivat de l'original el 2022-12-04.
* ↑ https://www.slashfilm.com/spain-virtual-technology-studio-orca-studios/ SF
# Llentilla d'aigua

La llentilla d'aigua o llentia d'aigua (Lemna minor) és una espècie de planta aquàtica del gènere Lemna la qual té una distribució subcosmopolita. És nativa de la major part d'Àfrica, Àsia, Europa i Amèrica del Nord i es troba en aigües dolces de corrent suau. No es troba en els climes àrtics ni en els subàrtics i no és nativa d'Australàsia ni d'Amèrica del Sud però s'hi ha naturalitzat.
Disposa d'una, dues o tres fulles amb una arrel, d'1 a 2 cm, que penja a l'aigua. Quan creixen més fulles, la planta es divideix en individus separats. Les fulles són de forma oval d'1-8 mm de llarg i 0,6-5 mm d'ample, de color verd clar amb tres (rarament cinc) nervis i espais petits que ajuden a la flotació. Habitualment es propaga per divisió i les flors, que fan 1 mm de diàmetre, rarament apareixen. La llavor fa 1 mm de llargada i té de 8 a 15 costelles.
Creixen en aigües amb alts nivells de nutrients, pH entre 5 i 9 i temperatures entre 6 i 33 °C. Sovint formen una catifa contínua sobre l'aigua.
És un recurs nutritiu important per a peixos i ocells (especialment els ànecs),ja que són riques en proteïnes i greixos.

## Cultiu i usos

Es fa servir en aquaris i en basses però s'ha de recollir amb freqüència perquè és molt invasora. De forma comercial es fa servir per alimentació animal, especialment de peixos i d'aviram.

## Referències

* ↑ Germplasm Resources Information Network: Lemna minor Arxivat 2012-10-07 a Wayback Machine.
* ↑ Den Virtuella Floran: Northern Hemisphere map
* ↑ Flora of NW Europe: Lemna minor
* ↑ Flora of North America: Lemna minor
* ↑ Plants of British Columbia: Lemna minor Arxivat 2015-10-23 a Wayback Machine.
* 1 2 3 4 FAO: Duckweed - a potential high-protein feed resource for domestic animals and fish Arxivat 2005-03-24 a Wayback Machine.
* ↑ «Lemna minor». Arxivat de l'original el 2017-11-10. [Consulta: 11 juny 2011].
* ↑ Hiscock, P.. Encyclopedia of Aquarium Plants. United States and Canada: Interpret Publishing, 2003. ISBN 0-7641-5521-0.
# Hivern en Finnmark

Hivern en Finnmark (Finnmark, Vinter en noruec) és una pintura de paisatge de l'artista noruega Anna-Eva Bergman realitzada l'any 1966 i que forma part de la col·lecció de la Fundació Hertung Bergman a Antíbol (França). A l'abril de 2016, la pintura Hivern en Finnmark va ser seleccionada com una de les deu més grans obres artístiques de Noruega pel projecte Europeana.
Anna-Eva Bergman fou una pintora noruega, encara que la major part de la seva obra la va realitzar a França, on va participar en nombroses exposicions fins a l'any de la seva defunció, el 1987. Els seus principis en l'art van ser les il·lustracions per a llibres tant aliens com escrits per ella mateixa. Als últims quaranta anys de la seva producció artística es va decantar per la pintura de caràcter abstracte i inspirada en la natura; buscant noves tècniques, empra en les seves obres làmines metàl·liques d'alumini, plata i or.
A partir dels anys 1950 comença a realitzar pintures i dibuixos sobre el paisatge del nord de Noruega a conseqüència d'un viatge que va realitzar per tota aquesta zona. La pintura, que té unes dimensions de 150 × 300 cm, està realitzada amb làmina d'alumini que, aplicada sobre la tela i amb la seva tècnica especial, aconsegueix donar llums especials a la seva pintura. Representa un paisatge àrtic de la regió de Finnmark de Noruega propera a la frontera amb Rússia (Múrmansk). Hi ha un fort contrast expressat amb zones clares i fosques, en línies horitzontals, que representen els objectes de la neu en l'hivern del nord fosc; la relació entre la llum i les ombres del paisatge creen un efecte de perspectiva i permet a l'espectador de la pintura mirar més enllà de la tundra de Finnmark.

## Notes

* 1 2 «Finnmark, Winter. Anna-Eva Bergman» (en anglès). Europeana.eu. [Consulta: 24 maig 2016].
* ↑ «Europeana 280 Blog» (en anglès). Arxivat de l'original el 2016-05-01. [Consulta: 24 maig 2016].
* ↑ «Anna-Eva Bergman (1909-1987)» (en anglès). Fondation Hartung Bergman. [Consulta: 24 maig 2016].
* ↑ «Abba.Eva Bergman Oeuvres: L'ouevre de 1952 a 1972» (en francès). Fondation Hartung Bergman. Arxivat de l'original el 2016-06-10. [Consulta: 24 maig 2016].
# Gavotí atlàntic

El gavotí atlàntic (Alle alle) és una espècie d'ocell de la família dels àlcids (Alcidae) i l'ordre dels caradriformes (Charadriiformes), que cria en zones molt septentrionals. És l'única espècie del gènere Alle (Link, 1806). El nom de gavotí es fa extensiu a altres espècies de la família dels àlcids, com ara les que formen els gèneres Synthliboramphus o Aethia.

## Morfologia

* D'aspecte rodanxó, és el més petit dels àlcids de l'Atlàntic; fa una llargària de 19–21 cm i una envergadura de 34–38 cm.
* Bec curt i negre, i potes color carn blanca.
* El plomatge, en estiu, és negre pel dors, cap, coll i part superior del pit, i blanc la resta. En hivern, la gola i el pit esdevenen blancs.
* Els joves són similars als adults en hivern, però amb tons més bruns que negres.
* Tenen un vol directe, amb un aleteig molt ràpid.

## Hàbitat i distribució

Viu a l'Atlàntic Nord i mars àrtics adjacents. En hivern, es dispersa cap al sud fins a l'altura de les Illes Britàniques i Nova York. Ocasionalment arriba més cap al sud. Als Països Catalans llur presència és esporàdica.

## Alimentació

Atrapen l'aliment nedant sota l'aigua. Mengen principalment crustacis i altres invertebrats, i també peixos.

## Reproducció

Cria en grans colònies, sobre costes rocalloses, ponen un únic ou color blau, que coven els dos pares durant 24 dies. En les colònies de cria, emeten crits aguts, però la resta de l'any són silenciosos.

## Llista de subespècies

Se n'han distingit dues subespècies:
* Alle alle alle (Linnaeus) 1758, que cria a Groenlàndia, Islàndia, Nova Terra i Svalbard.
* Alle alle polaris Stenhouse 1930, que cria a l'arxipèlag de Francesc Josep.

## Referències

* ↑ Gerald Tuck, Guia de Campo de las Aves Marinas de España y el Mundo. Ediciones Omega S.A. Barcelona, 1980. ISBN 84-282-0578-7
# Bragança

Bragança és un municipi portuguès, capital del districte de Bragança, situat a la regió del Nord i a la subregió de l'Alt Trás-os-Montes. L'any 2001 tenia 34.774 habitants.
Situat a l'altiplà nord-est, a les faldilles de la serra de Montesinho, constitueix la principal població de la província de Trás-os-Muntes. Té un clima temperat continental, frígid durant l'hivern i molt càlid i sec a l'estiu. És un important centre cultural que deu el seu notable creixement poblacional i el desenvolupament de la ciutat en el seu conjunt a la creació de l'Institut Politècnic de Bragança (2.230 alumnes) i diversos serveis, així com al retorn d'emigrants vinguts de França i d'Alemanya.
La població activa (41,2%) està majoritàriament repartida entre els sectors terciari (82,2%) i secundari (16,1%), amb tot just un 1,7% en el sector primari, si bé tota l'activitat econòmica gira entorn de la producció agrícola. El 1991 tenia 15.624 habitants, molts més que els que tenia el 1960, distribuïts en 2 parròquies (freguesies) -Sá i Santa Maria-. En l'actualitat, compta 23.450 habitants.
# Vilafrancat

El Vilafrancat (en occità i en català; en francès Villefranchois) és una comarca històrica d'Occitània, a l'entorn de la bastida de Vilafranca de Roergue. Coincideix en part amb la Tèrrafòrt Roergata.
# Dieter Berkmann

Dieter Berkmann (Mittenwald, Baviera, 27 de juliol de 1950) va ser un ciclista alemany especialista en la pista. Guanyador de dues medalles als Campionats del món en velocitat, va participar en dues edicions dels Jocs Olímpics.

## Palmarès

* 1972
** Campió d'Alemanya amateur en velocitat
* 1973
** Campió d'Alemanya amateur en velocitat
** Campió d'Alemanya en tàndem
* 1974
** Campió d'Alemanya amateur en velocitat
* 1976
** Campió d'Alemanya amateur en velocitat

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Llista de Secretaris Generals de la Comunitat de l'Àfrica Oriental

Aquesta és la llista de Secretaris Generals de la Comunitat de l'Àfrica Oriental des que es va re-establir la Comunitat d'Àfrica Oriental després del tractat de 1999 que va entrar en vigor el juliol de 2000. Des de llavors hi ha hagut cinv secretaris generals designats pels caps d'estat corresponents. Tant el secretari general com el president són nomenats de manera rotativa pels respectius estats associats. El secretari general i el secretari general adjunt són nomenats a la vegada, hi ha quatre diputats generals.

## Llista de Secretaris Generals

| President | President | President | Nacionalitat | Mandat | Mandat | Mandat |
| № | Retrat | Nom (Naixement–mort) | Nacionalitat | Pren possessió | Deixa el càrrec | Duració |
| 1 | | Francis Muthaura (1946–) | Kenya | Juliol de 2000 | 5 d'abril 2001 | 9 mesos |
| 2 | | Amanya Mushega (1946–) | Uganda | 5 d'abril 2001 | 4 d'abril 2006 | 5 anys |
| 3 | | Juma Mwapachu (1942–) | Tanzania | 4 d'abril 2006 | 19 d'abril 2011 | 5 anys |
| 4 | | Richard Sezibera (1964–) | Rwanda | 19 d'abril 2011 | 2 de març de 2016 | 5 anys |
| 5 | | Libérat Mfumukeko (1964–) | Burundi | 2 de març de 2016 | En el càrrec (finalitza el mandat el 2021) | 8 anys, 337 dies |

## Subsecretari general

Un subdirector general és nomenat per la cimera en un mandat renovable de tres anys. Cada nació tindrà un subdirector general, excepte la nació de la que procedeix el secretari general.

## Referències

* ↑ «The Secretariat | East African Community». Arxivat de l'original el 2016-08-16.
* ↑ Administrator. «Hon. Nuwe Amanya Mushega». Arxivat de l'original el 3 març 2016.
* ↑ Administrator. «Hon. Nuwe Amanya Mushega». Arxivat de l'original el 3 març 2016.
* ↑ Administrator. «Amb. Dr. Juma Volter Mwapachu».
* ↑ Mallya, Aileen. «Current Secretary General». Arxivat de l'original el 2011-09-14.
* ↑ «Amb. Libérat Mfumukeko | East African Community». Arxivat de l'original el 2016-08-13.
# Sabine Spitz

Sabine Spitz (Bad Säckingen, Baden-Württemberg, 27 de desembre de 1971) és una ciclista alemanya que ha competit en ciclocròs, en carretera i especialment en ciclisme de muntanya en la modalitat de camp a través i en la de marató.
En aquest Ha participat en cinc edicions dels Jocs Olímpics, guanyant tres medalles, una d'elles d'or al 2008. També ha obtingut campionats del món i d'Europa en Camp a través i en Marató.

## Palmarès en ciclisme de muntanya

* 2001
** Campiona d'Alemanya en Camp a través
* 2002
** Campiona d'Alemanya en Camp a través
* 2003
** Campiona del món en Camp a través
** Campiona d'Alemanya en Camp a través
* 2004
** Medalla de bronze als Jocs Olímpics del 2004 en Camp a través
** Campiona d'Alemanya en Camp a través
* 2005
** Campiona d'Alemanya en Camp a través
* 2006
** Campiona d'Alemanya en Camp a través
* 2007
** Campiona d'Europa en Camp a través
** Campiona d'Europa en Marató
* 2008
** Medalla d'or als Jocs Olímpics del 2008 en Camp a través
** Campiona d'Europa en Camp a través
** Campiona d'Alemanya en Camp a través
* 2009
** Campiona del món en Marató
** Campiona d'Alemanya en Camp a través
* 2010
** Campiona d'Alemanya en Camp a través
* 2011
** Campiona d'Alemanya en Camp a través
* 2012
** Medalla de plata als Jocs Olímpics del 2012 en Camp a través
** Campiona d'Alemanya en Camp a través
* 2013
** Campiona d'Alemanya en Camp a través
* 2015
** Campiona d'Europa en Marató
* 2016
** Campiona d'Alemanya en Camp a través
* 2017
** Campiona d'Alemanya en Camp a través

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Uinta

«Uinta» té aquests significats:

## un topònim dels Estats Units

* Uintah (Utah), un municipi del comtat de Weber
* Comtat de Uintah (Utah)
* Comtat de Uintah (Wyoming)
* Uinta (massís), a l'estat de Utah
* Bosc Nacional del Uinta
# Zoe Bäckstedt

Zoe Bäckstedt (Pontyclun, 24 de setembre de 2004) és una ciclista professional galesa de carretera, ciclocròs i pista. Competeix amb el Canyon-SRAM Racing, equip de la màxima categoria mundial.

## Palmarès de carretera

* 2021
** Campiona del món juvenil en ruta
** 2a al Campionat del món juvenil de contrarellotge
** Campiona del Regne Unit de contrarellotge júnior
* 2022
** Campiona del món juvenil en ruta
** Campiona del món juvenil en contrarellotge
** Campiona del Regne Unit de ruta júnior
** Campiona del Regne Unit de contrarellotge júnior
** 1a a la Omloop van Borsele júnior i vencedora de dues etapes
** 1a a la Watersley Challenge Juniors i vencedora de tres etapes
** 1a a la U6 Cycle Tour i vencedora de sis etapes
* 2023
** Campiona d'Europa en contrarellotge sub-23
* 2024
** Vencedora d'una etapa a la Simac Ladies Tour

### Resultats a les Grans Voltes
#### Volta a Espanya

* 2024: 93a posició

## Palmarès de ciclocròs

* 2020-2021
** 1a a la Copa del Món júnior
* 2021-2022
** Campiona del món de ciclocròs júnior
** Campiona d'Europa de ciclocròs júnior
* 2022-2023
** Campiona del Regne Unit de ciclocròs
* 2023-2024
** Campiona del món de ciclocròs sub-23
** Campiona d'Europa de ciclocròs sub-23
* 2024-2025
** Campiona del món de ciclocròs sub-23
** Campiona del món de ciclocròs de relleus mixtes
** 1a a la Copa del món de ciclocròs sub-23

## Palmarès de pista

* 2021
** Campiona d'Europa júnior en madison
** Campiona d'Europa júnior en persecució individual
** Campiona d'Europa júnior en persecució per equips
** Campiona del Regne Unit júnior en persecució individual
** Campiona del Regne Unit júnior en madison
* 2022
** Campiona del món de pista en madison

## Referències

* ↑ «ZOE BACKSTEDT» (en anglès). UCI. [Consulta: 28 gener 2025].

## Enllaços externs

* Fitxa a proccyclingstats.com
# Altiplà del Colorado

L' altiplà del Colorado és una regió fisiogeogràfica de diferents altiplans, centrada en la regió dels Quatre Cantons del sud-oest dels Estats Units d'Amèrica. La província cobreix una àrea 337.000 km² dins de les fronteres de l'occident de Colorado, nord-oest de Nou Mèxic i sud i est d'Utah i el nord d'Arizona. El 90% de l'àrea és drenada per la conca del riu Colorado i els seus principals tributaris: els rius Verd, Sant Joan i Petit Colorado .
L'altiplà està compost principalment per deserts o aturats amb àrees pegats de boscos. A la cantonada sud-oest de l'altiplà del Colorado s'ubica el Gran Canó del Colorado.

## Flora i fauna

La flora de l'altiplà del Colorado inclou el te mormó, el card rus, l'arròs de l'Índia i diversos cactus, així com ginebres i pins pinyoners a cotes més altes.
La fauna inclou conills, escorpins, rates cangur, berrencs, guineus kit, serps de cascavell descolorides i coiots.

## Geografia

La província geogràfica està limitada per les Muntanyes Rocalloses a Colorado i pel Uinta i la serralada Wasath al nord i centre de Utah.
* El riu Verd solcant de nord a sud des de Wyoming segueix un curt recorregut per unir-se al riu Colorado al sud-est d'Utah.
* Four Corners monument.
* Blue Mesa al Desert

## Referències

* ↑ Google Books.
* ↑ "Goblin Valley State Park Brochure" (archive).
* ↑ "Goblin Valley State Park Brochure" (archive)
# Cimolestes

Cimolestes és un gènere de mamífers placentaris semblants als opòssums. El gènere aparegué a Nord-amèrica al Cretaci superior i s'extingí durant el Paleocè.
Anteriorment se'ls considerava marsupials, però ara se'ls classifica dins l'ordre Cimolesta (que deu el seu nom a aquest gènere). Es creu que els pangolins i carnívors (és a dir, el clade Ferae) en són els seus parents vivents més propers.

## Referències

* ↑ Entrada «Cimolestes» de la Paleobiology Database (en anglès). [Consulta: 25 gener 2024].
* ↑ Palmer, 1904, p. 189.
* ↑ McKenna i Bell, 1997, p. 212.

## Bibliografia

* McKenna, M. C.; Bell, S. K. Classification of Mammals Above the Species Level (en anglès). Columbia University Press, 1997. ISBN 978-0-231-52853-5.
* Palmer, T. S. Index Generum Mammalium: A List of the Genera and Families of Mammals (en anglès). Departament d'Agricultura dels Estats Units, 1904.
# Pantolèstids

Els pantolèstids (Pantolestidae) són una família extinta de mamífers de l'ordre dels cimolests que tingueren una àmplia distribució des del Paleocè inferior fins a l'Oligocè inferior. Se n'han trobat restes fòssils a Bèlgica, el Canadà, els Estats Units, França, Kazakhstan, Mongòlia i el Regne Unit. Físicament, semblaven llúdries. Les característiques de les dents molars, que semblen adaptades per esclafar animals marins com ara el marisc, juntament amb les restes de peixos trobades a l'intestí de Buxolestes, fan pensar que potser tenien un estil de vida semblant al de les mateixes llúdries o el de les foques. Caràcters com les potes anteriors robustes, les potes posteriors relativament curtes i la cua llarga i musculada apunten en la mateixa direcció.

## Referències

* 1 2 Entrada «Pantolestidae» de la Paleobiology Database (en anglès). [Consulta: 19 juliol 2024].
* ↑ Benton, 2014, p. 361.
* ↑ Asher, 2018, p. 330.

## Bibliografia

* Asher, R. J. «Diversity and relationships within crown Mammalia». A: Zachos, F. E.; Asher, R. J. Mammalian Evolution, Diversity and Systematics (en anglès). De Gruyter, 2018, p. 301-352. ISBN 978-3-11-027590-2.
* Benton, M. J. Vertebrate Palaeontology (en anglès). 4a edició. Wiley-Blackwell, 2014. ISBN 9781118407554.
# Premis Robert

El premis Robert són els guardons del cinema danès que atorga cada any l'Acadèmia de Cinema Danesa des de 1984.
És l'equivalent danès dels Oscar estatunidencs, els BAFTA britànics, els AACTA australians o els César francesos. El premi, votat només pels membres de l'acadèmia, és un reconeixement per part dels col·legues de la indústria cinematogràfica danesa a les contribucions destacades d'una persona o d'una pel·lícula durant l'any anterior.
Des del 2013 també s'han lliurat premis a sèries de televisió i intèrprets. El premis Robert duen el nom del creador de l'estatueta, l'escultor danès Robert Jacobsen.

## Referències

* ↑ «FAKTA: Robert er den danske Oscar» (en danès), 01-02-2025. [Consulta: 2 febrer 2025].
* ↑ Szalai, Georg. «From Blue Dragons to Lolas, A Global Guide to Foreign Countries' Oscars». The Hollywood Reporter, 24-02-2016. [Consulta: 2 abril 2019].
* ↑ Luna, Emilio. «El antepenultimo mohicano» (en castellà), 08-02-2016. [Consulta: 2 febrer 2025].
* ↑ Pham, Annika. «Holy Spider sweeps Robert Film Awards - Carmen Curlers, The Orchestra score in TV» (en anglès). [Consulta: 2 febrer 2025].
* ↑ "Robert", Scope Film Guide. Retrieved 27 March 2010 Arxivat 13 August 2017 a Wayback Machine.

## Vegeu també

* Premis Bodil
# Germanialand

Germanialand o Germania Land és una península que es troba al nord-est de Groenlàndia. Tot i la seva latitud, és en gran part lliure de gel.

## Història

A la costa hi ha restes d'assentaments inuits, però des del punt de vista europeu va ser descoberta el 1870 per la segona Expedició Alemanya al Pol Nord dirigida per Carl Koldewey. Un equip expedicionari dirigit per Carl Koldewey i Julius Payer hi arribà procedent de gairebé 280 km al sud, el port on hivernava el vaixell Germania, prop de l'illa Sabine. Al centre de la península hi deixaren un cairn per marcar el punt més septentrional al qual havien arribat. La península no va ser nomenada fins a començaments del segle XX per Ludvig Mylius-Erichsen, líder de l'expedició danesa de 1906-1908, per commemorar l'expedició alemanya.

## Geografia

Germanialand ocupa una superfície d'uns 2400 km² i es troba a la Terra del Rei Frederic VIII, al Parc Nacional del Nord-est de Groenlàndia, entre el Skaerfjord i la badia de Dove. L'illa Store Koldewey es troba al sud del cap Bismarck, el punt meridional de la península. Germanialand és majoritàriament pla i a l'estiu majoritàriament lliure de gel. Només al nord hi ha dos casquets de gel. Les planes del sud tenen nombrosos rius i llacs.
L'estació meteorològica de Danmarkshavn, que compta amb vuit persones fixes, es troba a la seva costa sud-est.

## Referències

* ↑ Eintrag „Germania Land“ a Anthony K. Higgins: Exploration history and place names of northern East Greenland (= Geological Survey of Denmark and Greenland Bulletin 21, 2010), ISBN 978-87-7871-292-9 (englisch), S. 177 f. (PDF Arxivat 2018-05-18 a Wayback Machine.; 12,3 MB).
* ↑ «Germania Land». Mapcarta. [Consulta: 24 abril 2016].
* ↑ Danmarkshavn
# Golf de Gaeta

El golf de Gaeta (en llatí: Sinus Caietanus o Sinus Formianus) és un golf de la mar Tirrena que es troba a la part central de la costa occidental d'Itàlia, una mica al nord del golf de Nàpols. Està delimitat pel promontori de Circeo al nord-oest, les illes Poncianes a l'oest i l'illa d'Ischia al sud-est. Les costes de el golf pertanyen al Laci (Província de Latina) i a la Campània (Província de Caserta i Ciutat metropolitana de Nàpols).
Davant del golf es troben les illes Poncianes: Ponça, Ventotene, Palmarola, Illa de Sant Stefano, Zannone i l'illot de Gavi.
Les principals ciutats amb vista al golf són San Felice Circeo, Terracina, Sperlonga, Gaeta, Formia, Minturno, Suessa, Cellole, Mondragone, Castel Volturno i Bacoli. Al golf hi desemboquen els rius Garigliano (158 km) i Volturno (175 km).
El golf té una forta vocació turística, gràcies a diverses platges situades entre San Felice Circeo, Terracina, Sperlonga, Gaeta, Formia, Minturno i Baia Domizia (litoral de Suessa i Cellole). El port més important és el port comercial de Gaeta, mentre que els ports de Terracina i Formia tenen connexions amb les dues illes Poncianes grans.

## Referències

* ↑ Smith, William (ed.). «Caieta». Dictionary of Greek and Roman Geography (1854). [Consulta: 16 novembre 2023].
* ↑ Sottoriva, Pier Giacomo (et al.). Il golfo di Gaeta. Novara: De Agostini, 1986, p. 52-54.